**26395 Klinički bolnički centar Sestre milosrdnice**

**III OBRAZLOŽENJE**

**1. OBRAZLOŽENJE OPĆEG DIJELA FINANCIJSKOG PLANA**

**UVOD**

Klinički bolnički centar Sestre milosrdnice je zdravstvena ustanova u vlasništvu Republike Hrvatske koja obavlja djelatnost stacionarne zdravstvene zaštite i specijalističko-konzilijarne zdravstvene zaštite (ordinacije, dijagnostičke jedinice, dnevne bolnice i jednodnevne kirurgije, hemodijaliza), te znanstveno nastavnu djelatnost, klinička istraživanja i medicinska vještačenja. U obavljanju poslova sudjeluje još i bolnička ljekarna, odjel medicinske fizike i nemedicinske djelatnosti.

Ustanova djeluje na tri lokacije, paviljonskog je tipa, a u unutarnjem ustroju medicinskih djelatnosti Kliničkog bolničkog centra sudjeluje 26 medicinskih organizacijskih jedinica, te 14 nemedicinskih organizacijskih jedinica. Rješenjem Ministarstva zdravstva Republike Hrvatske priznato je 28 referentnih centara u kojima se obavljaju najsloženiji oblici zdravstvene zaštite.

Upravo iz tog razloga, osim bolesnika iz pripadajućih gradskih četvrti, u Klinički bolnički centar dolaze i pacijenti ne samo iz drugih županija naše Republike, već i iz okolnih regija (oko 25 % pacijenata odnosi se na područja koja pripadaju drugim zdravstvenim ustanovama).

S Hrvatskim zavodom za zdravstveno osiguranje Klinički bolnički centar ima ugovoreno 1.149 postelja za liječenje bolesnika od akutnih bolesti i za produženo liječenje, 236 mjesta u dnevnim bolnicama te preko 450 različitih ambulanti i dijagnostičkih jedinica, a u Ustanovi radi 3.950 stalno zaposleni djelatnik.

Djelovanje Kliničkog bolničkog centra je usmjereno prvenstveno na pružanje visoke razine zdravstvene zaštite bolesnicima, te poboljšanje uvjeta funkcioniranja razvojem pojedinih djelatnosti putem projekata financiranih od strane Europske unije.

Financijski plan Kliničkog bolničkog centra Sestre milosrdnice izrađen je sukladno odredbama Zakona o proračunu, Pravilnika o planiranju u sustavu proračuna, te Uputi Ministarstva zdravstva za izradu prijedloga državnog proračuna za razdoblje 2025. - 2027. godine. U navedenoj Uputi su dani limiti rashoda za pojedine izvore financiranja, a plan se iskazuje na razini skupine računskog plana (druga razina ekonomske klasifikacije). Plan je iskazan po gotovinskom načelu s obzirom da su zdravstvene ustanove uključene u sustav Državne riznice kao korisnik treće razine.

Ukupno planirani prihodi iznose 334.360.198 eura, dok su ukupni rashodi planirani u iznosu od 334.504.605 eura. Razlika je nivelirana prijenosom sredstava iz prethodne godine i prijenosom sredstava u slijedeću godinu koji se ne iskazuju kao prihodi i rashodi (naveli smo ih ispod tablice prihoda i tablice rashoda po izvorima financiranja), već su prikazani u Sažetku Računa financiranja i uravnotežuju financijski plan na način da je razlika između planiranih prihoda i rashoda svedena na 0 eura.

**PRIHODI I PRIMICI**

Ukupni prihodi i primici za 2025. godinu planirani su u iznosu od 334.360.198 eura i veći su 5,00 % u odnosu na prihode utvrđene u Izmjenama i dopunama financijskog plana poslovanja KBC Sestre milosrdnice za 2024. godinu (Rebalans I). Planirani prihodi i primici za 2026. godinu iznose 385.703.159 eura, te za 2027. godinu 345.061.818 eura.

Najveći dio prihoda Klinički bolnički centar ostvaruje od nadležnog proračuna i od Hrvatskog zavoda za zdravstveno osiguranje temeljem ugovorenih obveza **(skupina prihoda 67)**, pa tako planirani prihodi za 2025. godinu iznose 318.631.787 eura, za 2026. godinu iznose 370.135.452 eura, te za 2027. godinu 329.469.816 eura.

Na *izvoru financiranja 11* *Opći prihodi i primici* planiran je iznos od 28.147.724 eura za 2025. godinu, a temeljem utvrđenog iznosa od 13.618.083 eura za kapitalna ulaganja, 14.368.323 eura dodatnih sredstava za sanaciju štete od potresa, 161.318 eura za provođenje preventivnih programa od kojih je Nacionalni akcijski plan za suzbijanje zloupotrebe droga u Republici Hrvatskoj dugogodišnji program, a krajem 2023. godine krenuli smo i s provođenjem Nacionalnog preventivnog programa za rano otkrivanje melanoma. Za 2026. godinu utvrđen je iznos od 19.421.730 eura za prethodno navedene namjene, te 218.877 eura namijenjenih premijama za osiguranje koji se nakon isteka sklopljenih ugovora počinju financirati iz izvora financiranja 11. Za 2027. godinu utvrđen je iznos od 8.693.288 eura namijenjen kapitalnim ulaganjima, preventivnim programima te premijama za osiguranje.

Na *izvoru financiranja 43 Ostali prihodi za posebne namjene* planirani iznos od 267.904.222 eura odnosi se na prihode od HZZO-a za ugovorenu zdravstvenu zaštitu u 2025. godini, dok je za 2026. godinu planirano 294.176.727 eura, a za 2027. godinu 320.776.528 eura.

Temeljem Upute Ministarstva financija izvori financiranja 56 Fondovi EU, 57 Ostali programi EU i 58 Instrumenti EU nove generacije koji su prethodnih godina planirani u okviru skupine prihoda 63 Pomoći iz inozemstva i od subjekata unutar općeg proračuna, za proračunsko razdoblje 2025.- 2027. godine planiraju se u okviru skupine prihoda 67 Prihodi iz nadležnog proračuna i od HZZO-a temeljem ugovornih obveza. Slijedom navedenog, na *izvoru financiranja 581 Mehanizam za oporavak i otpornost* za 2025. godinu planiran je iznos od 7.614.192 eura od kojih se 84,63 % odnosi na prihode za izgradnju bunkera za linearne akceleratore, a 15,37 % namijenjeno je novom projektu Formiranje biobaze i analiza uzoraka očne vodice/seruma Ramanovom spektroskopijom i plinskom kromatografijom kod vodećih očnih bolesti.

Sredstva planirana na *izvoru financiranja 815 Namjenski primitak – NPOO* namijenjena su za obnovu 10 zgrada oštećenih u potresu na sve tri lokacije. Za 2025. godinu utvrđen je iznos od 14.965.649 eura i najvećim se dijelom odnosi na građevinske radove. Za 2026. godinu, koja je i završna godina provedbe projekata, utvrđen je iznos od 55.830.837 eura koji će se također najvećim dijelom utrošiti na dodatna ulaganja na građevinskim objektima.

Na **skupini prihoda 65** Prihodi od upravnih i administrativnih pristojbi, pristojbi po posebnim propisima i naknada *na izvoru financiranja 43* planiran je prihod od participacije, dopunskog osiguranja osiguranika HZZO-a i dopunskog osiguranja osiguranika drugih osiguravajućih kuća, naplaćenih šteta i sl. u iznosu od 13.309.000 eura prema izvršenju u tekućem razdoblju svedeno na jednogodišnje razdoblje. Za 2026. godinu planiran je iznos od 13.400.000 eura, a za 2027. godinu 13.450.000 eura.

Prihodi od prodaje proizvoda i robe te pruženih usluga i prihodi od donacija **(skupina prihoda 66)** planirani su u iznosu od 1.788.784 eura za 2025. godinu, a odnose se na vlastite prihode (*izvor financiranja 31*) ostvarene iznajmljivanjem poslovnog prostora, prihoda od kliničkih ispitivanja i sl., te donacije (*izvor financiranja 61*). Iznosi su planirani na temelju izvršenja u tekućem razdoblju. Plan za 2026. godinu iznosi 1.839.037 eura, te za 2027. godinu 1.843.017 eura.

Planirani prihodi iz inozemstva i od subjekata unutar općeg proračuna **(skupina prihoda 63)** iznose 368.059 eura za 2025. godinu i to najviše kroz *izvor financiranja 52 Ostale pomoći* u ukupnom iznosu od 208.652 eura pri čemu se iznos odnosi na sredstva za financiranje specijalizacija medicinskih sestara/tehničara iz hitne medicine temeljem obavijesti Ministarstva zdravstva, te iznos od 33.652. eura planiranih temeljem obavijesti KBC Zagreb za prijenos sredstava vezanih za projekt The European Comprehensive Cancer Center Network (EUNetCCC) u kojem je KBC Sestre milosrdnice partner. Na izvor financiranja *51 Pomoći EU* odnosi se iznos od 159.407 eura koji se odnosi na projekt Joint Action on Networks of Expertise on Cancer (JANE-2) na kojem je KBC Sestre milosrdnice glavni korisnik, a KBC Zagreb partner. Za 2026. godinu planiran je iznos od 85.294 eura na izvoru financiranja *51 Pomoći EU,* te 11.218. eura na izvoru financiranja *52 Ostale pomoći*, a odnose se na prethodno navedene projekte. Za 2027. godinu planiran je iznos od 57.837 eura, a odnosi se na projekt (JANE-2) na izvoru financiranja *51 Pomoći EU*.

U manjim iznosima planirani su i prihodi iz **skupine prihoda 64** Prihodi od imovine na *izvoru financiranja 31 Vlastiti prihodi* i **skupine prihoda 68** Kazne, upravne mjere i ostali prihodi *na izvoru financiranja 43 Ostali prihodi za posebne namjene.*

U razredu 7 na **skupini prihoda 72** (Prihodi od prodaje proizvedene dugotrajne imovine) također je planiran manji prihod od prodaje stanova na *izvoru financiranja 71* *Prihodi od prodaje ili zamjene nefinancijske imovine i naknade s naslova osiguranja* kroz sve tri planske godine.

**RASHODI I IZDACI**

Ukupni rashodi planirani su u iznosu od 334.504.605 eura u 2025. godini i veći su za 4,62 % u odnosu na Izmjene i dopune Financijskog plana KBC Sestre milosrdnice za 2024. godinu (Rebalans I). Za 2026. godinu planiran je iznos od 385.856.480 eura, te 345.158.460 eura u 2027. godini.

Najznačajniji rashodi odnose se na **skupinu konta 31** Rashodi za zaposlene, koji su za 2025. godinu planirani u iznosu od 164.596.236 eura što je 13,66 % veći iznos od planiranog iznosa iz Rebalansa I 2024. godine. Povećanje se odnosi na projekciju izračuna plaća temeljem Uredbe o rasponima koeficijenata u platnim razredima u jedinstvenoj platnoj ljestvici u državnoj službi i javnim službama (NN 22/2024) te Dodatku III Temeljnom kolektivnom ugovoru za službenike i namještenike u javnim službama. Najveći dio rashoda planiran je *na izvoru financiranja 43 Ostali prihodi za posebne namjene*, dok je dio rashoda za zaposlene planiran i kroz *izvor financiranja 51 Pomoći EU* za refundaciju dijela plaća zaposlenika angažiranih na projektu JANE-2*,* kroz *izvor financiranja* *52 Ostale pomoći* za financiranje dijela plaća zaposlenika angažiranih na projektu EUNetCCC, te na *izvoru financiranja 581 Mehanizam za oporavak i otpornost* za financiranje plaća zaposlenika angažiranihna projektu „Očna vodica“, te u manjem iznosu kroz *izvor financiranja 61 Donacije*. Za ovu skupinu rashoda za 2026. godinu planiran je iznos od 169.385.915 eura, te za 2027. godinu 174.326.181 euro.

Druga je značajna **skupina konta 32** Materijalni rashodi gdje je planiran iznos od 120.172.205 eura za 2025. godinu od čega najviše na *izvoru financiranja 43 Ostali prihodi za posebne namjene*. Za 2026. godinu planiran je iznos od 139.474.252 eura, te za 2027. godinu iznos od 160.812.162 eura. Značajna promjena unutar navedene skupine, a u odnosu na prethodno proračunsko razdoblje, odnosi se na način evidentiranja rashoda lijekova i medicinskog potrošnog materijala kod zdravstvenih ustanova - prema novom Pravilniku o proračunskom računovodstvu i računskom planu (NN 158/23) rashodi za lijekove i potrošni medicinski materijal umjesto na dosadašnjoj podskupini 322 Rashodi za materijal i energiju planiraju se na podskupini konta 325 Rashodi lijekova i potrošnog medicinskog materijala kod zdravstvenih ustanova. Rashodi iz skupine konta 32 direktno su usmjereni na liječenje bolesnika, te najvećim dijelom obuhvaćaju nabavu lijekova, potrošnog medicinskog materijala, krvi i krvnih derivata, kao i tekuće i investicijsko održavanje medicinske opreme, komunalne usluge i slično.

U rashodima razreda 4 Rashodi za nabavu nefinancijske imovine planirali smo za 2025. godinu 48.435.450 eura od kojih se najveći dio planiranih sredstava odnosi se **na skupinu konta 45** Rashodi za dodatna ulaganja na nefinancijskoj imovini gdje smo planirali 43.019.967 eura najvećim dijelom namijenjenih sanaciji štete od potresa. Projekcija na razini razreda 4 za 2026. godinu iznosi 76.058.599 eura, dok je za 2027. godinu predviđeno 9.422.616 eura.

**PRIJENOS SREDSTAVA IZ PRETHODNE I U SLIJEDEĆU GODINU**

Razlika između ukupnih prihoda i primitaka i ukupnih rashoda je 144.407 eura za 2025. godinu, te se financijski plan uravnotežuje prenesenim sredstvima iz prethodne godine u iznosu od 2.244.437 eura, te planiranim prijenosom sredstava u iduću godinu u iznosu od 2.100.030 eura.

 U 2024. godini na vlastitim prihodima (izvor financiranja 31) planiran je neutrošen iznos od 750.686 eura radi neisplaćenih honorara za klinička ispitivanja koja se planiraju realizirati početkom 2025. godine. Također očekujemo da će i krajem 2025. godine na istom izvoru ostati iznos od 682.346 eura koje ćemo prenijeti u narednu godinu, kao i iznos od 641.032 eura koji će ostati za prijenos u 2026. godinu, a na kraju 2026. godine će planirano ostati 602.050 eura za prijenos u narednu godinu.

 Na prihodima za posebne namjene (izvor financiranja 43) planiramo prenijeti u 2025. godinu iznos od 916.229 eura kojim će biti plaćeni lijekovi i potrošni medicinski materijal početkom godine sukladno dospjelosti obveza. Krajem 2025. očekujemo da će ostati za prijenos 867.178 eura, a krajem 2026. da ćemo prenijeti 778.369 eura u 2027. godinu u kojoj se na kraju godine očekuje neutrošeni iznos od 743.269 eura.

 Na prihodima izvora financiranja 52 (Ostale pomoći) iz 2024. godine planiramo prenijeti iznos od 338.108 eura koji će ostati za isplatu plaća pripravnika . Na kraju 2025. godine se očekuje prijenos iznosa od 336.144 eura u 2026. godinu i 336.144 eura u 2027. godinu. Na kraju 2027. godine planiran je iznos za prijenos od 336.144 eura.

 Od donacija (izvor financiranja 61) planiran je neutrošen iznos od 223.484 eura koji se prenose u 2025. godinu radi nerealiziranih isplata službenih putovanja, kotizacija i članarina, te se očekuje da će se iz 2025. godine u 2026. godinu prenijeti iznos od 198.432 eura, te iz 2026. u 2027. godinu 175.234 eura. Na kraju 2027. godine planirani iznos za prijenos je 152.684 eura.

 Kod prihoda od nefinancijske imovine (izvor financiranja 71) planiran je prijenos u iznosu od 15.930 eura kroz sve planske godine. Radi se o prihodu od prodaje stanova koji ćemo utrošiti u dugotrajnu imovinu tijekom narednog razdoblja.

**PRIKAZ STANJA UKUPNIH I DOSPJELIH OBVEZA**

Navodimo prikaz stanja ukupnih i dospjelih obveza KBC-a na dan 31. prosinca 2023. godine i na dan 30. lipnja 2024. godine:

|  |  |  |
| --- | --- | --- |
|  | **Stanje obveza na dan 31.12.2023.** | **Stanje obveza na dan** **30.06.2024.** |
| Ukupne obveze | 142.086.692,21 | 164.307.993 |
| Dospjele obveze | 52.721.269,01 | 56.880.440 |

 Na dan 31. prosinca 2023. godine sveukupne obveze KBC-a iznosile su 142.086.692,21 euro**.**

 Ukoliko se od navedenih obveza odbiju obveze koje se odnose na isplatu plaće zaposlenicima za mjesec prosinac 2023. godine, ostale nespomenute obveze i obveze prema HZZO-u za manje izvršen rad, stvarne obveze Bolnice prema dobavljačima na spomenuti dan iznosile su 60.252.492,94 euro.

 Na ukupno dospjele obveze odnosi se iznos od 52.721.269,01 euro ili 37,11 % ukupnih obveza.

Dospjele obveze preko 90 dana iznose 3.866.360,86 euro što čini 7,33 % ukupno dospjelih obveza prema dobavljačima.

Na dan 30. lipnja 2024. godine sveukupne obveze Kliničkog bolničkog centra iznosile su 164.307.993 eura.

Ukoliko se od navedenih obveza odbiju obveze koje se odnose na isplatu plaće zaposlenicima za mjesec lipanj 2023. godine, ostale nespomenute obveze i obveze prema HZZO-u za manje izvršen rad, stvarne obveze Bolnice prema dobavljačima na spomenuti dan iznosile su 81.373.617 eura.

 Na ukupno dospjele obveze odnosi se iznos od 56.880.440 eura ili 34,62 % ukupnih obveza.

Dospjele obveze preko 90 dana iznose 23.512.948 eura što čini 41,34 % ukupno dospjelih obveza prema dobavljačima.

 Detaljniji prikaz stanja obveza KBC Sestre milosrdnice prikazan je u tablici „Stanje obveza državnih ustanova u zdravstvu“.

**2. OBRAZLOŽENJE POSEBNOG DIJELA FINANCIJSKOG PLANA**

Klinički bolnički centar Sestre milosrdnice obavlja djelatnost stacionarne zdravstvene zaštite i specijalističko-konzilijarne zdravstvene zaštite (ordinacije, dijagnostičke jedinice, dnevne bolnice i jednodnevne kirurgije, hemodijaliza), te znanstveno nastavnu djelatnost, klinička istraživanja i medicinska vještačenja. U obavljanju poslova sudjeluje još i bolnička ljekarna, odjel medicinske fizike i nemedicinske djelatnosti.

Ustanova djeluje na tri lokacije, paviljonskog je tipa, a u unutarnjem ustroju medicinskih djelatnosti Kliničkog bolničkog centra sudjeluje 26 medicinskih organizacijskih jedinica, te 14 nemedicinskih organizacijskih jedinica. Rješenjem Ministarstva zdravstva Republike Hrvatske priznato je 28 referentnih centara u kojima se obavljaju najsloženiji oblici zdravstvene zaštite.

**Planirana i izvršena financijska sredstva na razini Ustanove**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Rebalans I Plana 2024. | Plan 2025. | Plan 2026. | Plan 2027. | Indeks 25/24 |
| 26395 | 305.039.413,53 | 319.721.147 | 334.504.605 | 385.856.480 | 345.158.460 | 104,60 |

**3602 INVESTICIJE U ZDRAVSTVENU INFRASTRUKTURU**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Rebalans I Plana 2024. | Plan 2025. | Plan 2026. | Plan 2027. | Indeks 25/24 |
| 3602 | 51.252.985 | 44.505.896 | 50.791.983 | 76.506.209 | 9.421.616 | 114,13 |

**Cilj 1. Zaštita, očuvanje i unapređenje zdravlja**

**I Aktivnost K895002 – IZRAVNA KAPITALNA ULAGANJA**

**Zakonske i druge pravne osnove**

Zakon o zdravstvenoj zaštiti; Zakon o obveznom zdravstvenom osiguranju; Odluka o proračunskom okviru za razdoblje 2025. - 2027.

**Planirana i izvršena financijska sredstva na razini aktivnosti**

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. | Rebalans I Plana 2024. | Plan 2025. | Plan 2026. | Plan 2027. | Indeks 25/24 |
| K895002 | 18.937.926,95 | 22.385.548 | 21.458.011 | 9.421.626 | 9.421.616 | 95,86 |

**Prikaz i obrazloženje izračuna financijskih sredstava**

Prema dostavljenim limitima od strane Ministarstva zdravstva za **izvor financiranja 11 Opći prihodi i primici**, za izravna kapitalna ulaganja u 2025. godini planiran je iznos od 13.618.083 eura. Najveći dio planiranih sredstava ili 72,08 % namijenjen je izgradnji bunkera za smještaj linearnih akceleratora (5.868.082 eura), izgradnji trafostanice s obzirom da postojeća nema dovoljno kapaciteta za napajanje novoizgrađenih prostora prilikom obnove od potresa (3.750.000 eura u 2025. godini i 2.500.000 eura u 2026. godini), te za pripremu prostora za centralnu pripravu parenteralnih pripravaka (197.439 eura). Nadalje, 1.362.562 eura ili 10,00 % planiranih sredstava utrošit će se na zanavljanje neophodne medicinske opreme – endoskopski stup s endokranijalnim UZV-om, sterilizator medicinske opreme, 40 kreveta za bolesničke sobe te 10 kreveta za intenzivno liječenje, radiokemijski mikrobiološki zaštitni kabinet s laminiranim protokom zraka, uređaj za ireverzibilnu elektroporaciju, 2 mikroskopa, fiberobronhoskop i RTG uređaj. Radi povećanja kvalitete i većih mogućnosti u pružanju zdravstvenih usluga planirali smo i nadogradnju postojećeg PACS/RIS sustava te Modula PZL koji omogućuje praćenje radnog procesa povjerenstva za lijekove integrirano s BIS-om, ugradnju sustava za dojavu požara, protupožarnih vrata te signalizacije za pacijente, te nabavku stolnih i prijenosnih računala kao i aktivne mrežne opreme.

 Za projekcijske godine 2026. i 2027., utvrđen je iznos od 8.000.000 eura na izvoru financiranja 11, a koristili bi se u najvećem dijelu za nabavku neophodne opreme.

 Iz **izvora financiranja 31 Vlastiti prihodi** za kapitalna ulaganja predviđa se iznos od 1.378.895 eura, od čega se najveći dio u iznosu od 1.165.174 eura odnosi na nabavku medicinske i laboratorijske opreme. U 2026. i 2027. godini također će se dio opreme nabavljati iz izvora financiranja 31 te se za obje godine predviđa iznos od 1.404.668 eura.

 Dio sredstava za izgradnju bunkera za linearne akceleratore (6.444.065 eura) planiran je na **izvoru financiranja 581 Mehanizam za oporavak i otpornost** u 2025. godini.

 Na **izvoru financiranja 61 Donacije** planiran je iznos od 15.800 eura za sve tri planske godine, a koji se najvećim dijelom odnosi na donacije vezane za medicinsku i laboratorijsku opremu.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Stopa učešća otpisane vrijednosti u odnosuna nabavnu vrijednost postrojenja i opreme | Nabavkom nove opreme postotak učešća otpisane vrijednosti uodnosu nanabavnu vrijednost će sepovećavati umanjem postotku  | % | 72,93 | Računovodstvo | 73,50 | 74,00 | 74,50 |

**II Aktivnost K895007 – SANACIJA ŠTETE OD POTRESA**

**Zakonske i druge pravne osnove**

Odluka Vlade RH o načinu raspodjele bespovratnih financijskih sredstava iz Fonda solidarnosti Europske unije odobrenih za financiranje sanacije šteta od potresa na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije i Bjelovarsko-bilogorske županije, imenovanju i određivanju zaduženja Nacionalnog koordinacijskog tijela, tijela odgovornih za provedbu financijskog doprinosa i neovisnog revizijskog tijela (NN 125/20); Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Upravne zgrade“ – referentni broj Ugovora o dodjeli bespovratnih financijskih sredstava: FSEU2021.MZ007; Dodatak I, II i III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade Interna 2“ – referentni broj Ugovora o dodjeli bespovratnih financijskih sredstava: FSEU.2021.MZ.005; Dodatak I, II i III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade Interna 3“ – referentni broj Ugovora o dodjeli bespovratnih financijskih sredstava: FSEU.2021.MZ.006; Dodatak I, II i III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade 7 Klinički zavod za kemiju i endokrinologiju“ – referentni broj Ugovora o dodjeli bespovratnih financijskih sredstava: FSEU.2021.MZ.023; Dodatak I, II i III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade 4 Klinika za očne bolesti i Klinika za kožne i spolne bolesti“ – referentni broj Ugovora o dodjeli bespovratnih financijskih sredstava: FSEU.2021.MZ.033; Dodatak I, II i III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade 9 Zgrada Klinike za kirurgiju“ – referentni broj Ugovora o dodjeli bespovratnih financijskih sredstava: FSEU.2021.MZ.040; Dodatak I, II i III navedenom Ugovoru; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade 11 – zgrada anestezije, škole i multimedije“ – referentni broj Ugovora o dodjeli bespovratnih financijskih sredstava: FSEU.2022.MZ.032; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrade 5 – Zgrada pedijatrije, ORL, URL i ginekologije“ – referentni broj Ugovora o dodjeli bespovratnih financijskih sredstava: FSEU.2022.MZ.033; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa zgrade klinike za traumatologiju“ – referentni broj Ugovora o dodjeli bespovratnih financijskih sredstava: FSEU.2022.MZ.031; Ugovor o dodjeli bespovratnih financijskih sredstava za operacije koje se financiraju iz Fonda solidarnosti Europske unije za operaciju „Projekt obnove od potresa Zgrada Klinike za tumore, Ilica 197“ – referentni broj Ugovora o dodjeli bespovratnih financijskih sredstava FSEU.2022.MZ.041

**Planirana i izvršena financijska sredstva na razini aktivnosti**

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. | Rebalans I Plana 2024. | Plan 2025. | Plan 2026. | Plan 2027. | Indeks 25/24 |
| K895007 | 30.080.394,30 | 22.097.455 | 29.333.972 | 67.084.583 | 0,00 | 132,75 |

**Prikaz i obrazloženje izračuna financijskih sredstava**

Temeljem Odluke Vlade Republike Hrvatske kojom je utvrđen način raspodjele bespovratnih sredstava iz Fonda solidarnosti EU odobrenih za financiranje sanacije štete od potresa, KBC Sestre milosrdnice financira provođenje sanacije štete na šest objekata stradalih u potresu iz ožujka 2020. godine iz izvora financiranja 11 Opći prohodi i primici i izvora financiranja 815 Namjenski primici – NPOO, te četiri objekta stradala u potresu iz prosinca 2020. godine iz izvora financiranja 815 Namjenski primici – NPOO.

Svrha svih projekta je nadoknada sredstava za provedene hitne mjere zaštite, utvrđivanje stanja i izrade snimki i zatečenog stanja te izrade dokumentacije za provedbu i sama provedba cjelovite obnove koja podrazumijeva dodatno poboljšanje konstrukcije uz prilagodbu suvremenim standardima zgrada koje su oštećene u potresu 22. ožujka 2020. godine, osim zgrade 7 i 4 gdje je zbog značajnih oštećenja bilo potrebno ukloniti građevine te izraditi nove prilagođene suvremenim standardima i propisima u gradnji, kao i oštećenih zgrada u potresu s epicentrom u Sisačko-moslavačkoj županiji 28. prosinca 2020. godine.

U 2025. godini Kliničkom bolničkom centru je utvrđen iznos od 14.368.323 eura na izvoru financiranja 11 kao dodatna sredstva za sanaciju štete od potresa, od čega se 12.971.097 eura odnosi na građevinske radove. Za 2026. godinu utvrđen je iznos od 11.253.746 eura od kojih se najveći dio također odnosi na građevinske radove.

Kroz izvor financiranja 815 Namjenski primici – NPOO u 2025. godini utvrđen je iznos od 14.965.649 eura dok je za 2026. godinu planirano 55.830.837 eura. Planirana sredstva se najvećim dijelom odnose na građevinske radove kroz obje planske godine.

Navodimo očekivana izdvajanja po objektima zagrebačkog potresa:

1. Projekt obnove od potresa Upravne zgrade – 2025. godine ukupno 718.749 eura na IF11 i 2026. godine 487.499 eura na IF11
2. Projekt obnove od potresa Zgrade Interna 2 – 2025. godine ukupno 2.004.830 eura od čega 1.909.134 eura na IF11 i 956.961 euro na IF815, te u 2026. godinu 896.236 eura ukupno, odnosno cjelokupni iznos na IF11
3. Projekt obnove od potresa Zgrade Interna 3 – 2025. godine ukupno 3.007.270 eura i to 2.041.376 na IF11 i 965.894 eura na IF815, te 2026. godine 747.187 eura ( sve na IF11)
4. Projekt obnove od potresa Zgrade 7 – Klinički zavod za kemiju i endokrinologiju – za 2025. godinu ukupno je planirano 2.601.946 eura i to 1.331.796 eura na IF11 i 1.270.150 eura na IF815, te u 2026. godini ukupno 2.405.948 eura od čega 2.368.541. euro na IF11 i 548.767 eura na IF815
5. Projekt obnove od potresa Zgrade 4 – Klinika za očne bolesti i Klinika za kožne i spolne bolesti – 2025. godine planirano je ukupno 10.557.337 eura od čega 6.310.771 euro na IF11 i 4.246.566 eura na IF815, te 2026. godine ukupno 2.743.367 eura, od čega 2.519.166 eura na IF11 i 224.201 eura na IF815
6. Projekt obnove od potresa Zgrade 9 – Klinika za kirurgiju – za 2025. godinu planirano je ukupno 4.595.060 eura, od čega 2.056.497 eura na IF11 i 2.538.563 eura na IF815, te u 2026. godini ukupno 4.369.109 eura od čega 4.235.117 na IF11 i 133.992 eura na IF815

Očekivana izdvajanja za zgrade stradale u petrinjskom potresu su planirana na IF815 i to:

1. Projekt obnove od potresa Zgrade 11 – Anestezija, škola i multimedija – za 2025. godinu 1.676.585 eura, te za 2026. godinu 4.681.767 eura
2. Projekt obnove od potresa Zgrade 5 – Pedijatrija, ORL, urologija i ginekologija – za 2025. godinu 353.868 eura i za 2026. godinu 11.789.921 euro
3. Projekt obnove od potresa Klinike za traumatologiju – za 2025. godinu 1.869.604 eura i za 2026. godinu 23.238.134 eura
4. Projekt obnove od potresa Klinike za tumore - za 2025. godinu 1.087.458 eura i za 2026. godinu 15.214.055 eura.

Predviđeni završetak obnove zgrada od potresa je tokom 2026. godine te sukladno tome 2027. godinu nismo planirali unutar ove aktivnosti.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija |  Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Postotak realizacije obnove zgrada oštećenih potresom u ožujku 2020. godine i prosincu 2020. godine | Udio plaćenih računa za aktivnosti vezane uz obnovu zgrada od potresa u odnosu na ukupnu vrijednost ugovorenih projekata obnove zgrada od potresa iz ožujka i prosinca 2020. godine | % izvršenja aktivnosti |  30,87 % | Računovodstvo | 80,00 % | 100% |  |

**3605 SIGURNOST GRAĐANA I PRAVA NA ZDRAVSTVENE USLUGE**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Rebalans I Plana 2024. | Plan 2025. | Plan 2026. | Plan 2027. | Indeks 25/24 |
| 3605 | 253.786.428,13 | 275.215.251 | 283.712.622 | 309.350.271 | 335.736.844 | 103,09 |

**Cilj 1. Zaštita, očuvanje i unapređenje zdravlja**

**III Aktivnost A895001 – ADMINISTRACIJA I UPRAVLJANJE – OSTALI
 IZVORI FINANCIRANJA**

**Zakonske i druge pravne osnove**

Odluka o proračunskom okviru za razdoblje 2025. - 2027.; Zakon o zdravstvenoj zaštiti; Zakon o obveznom zdravstvenom osiguranju; Opći uvjeti ugovora o dopunskom zdravstvenom osiguranju; Zakon o djelatnostima u zdravstvu; Zakon o zaštiti prava pacijenata; Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja; Ugovor o provođenju bolničke i specijalističko-konzilijarne zdravstvene zaštite s HZZO; Zakon o proračunu; Zakon o radu; Zakon o porezu na dohodak; Zakon o PDV-u; Zakon o obveznim odnosima; Zakon o zakupu poslovnog prostora; Pravilnik o uvjetima i načinu provođenja dopunskog zdravstvenog osiguranja; Uredba o fiskalnoj odgovornosti; Interni akt Odluka o naplati nenaplaćenih potraživanja; Kolektivni ugovor za djelatnost zdravstva i zdravstvenog osiguranja; Temeljni kolektivni ugovor za službenike i namještenike u javnim službama; Ugovor o provođenju Nacionalnog programa prevencije raka dojke s HZZO; Ugovor o provođenju Nacionalnog programa ranog otkrivanja raka debelog crijeva s HZZO; Ugovor o provođenju Nacionalnog programa ranog otkrivanja raka vrata maternice s HZZO; Ugovor o provođenju Nacionalnog preventivnog programa ranog otkrivanja slabovidnosti s HZZO; Ugovor o provođenju Nacionalnog programa za probir i rano otkrivanje raka pluća

**Planirana i izvršena financijska sredstva na razini aktivnosti**

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. | Rebalans I Plana 2024 | Plan 2025. | Plan 2026. | Plan 2027. | Indeks 25/24 |
| A895001 | 253.673.169,83 | 275.038.933 | 282.381.177 | 308.695.006 | 335.568.860 | 102,67 |

**Prikaz i obrazloženje izračuna financijskih sredstava**

Na ovoj aktivnosti planirana su sredstva za nesmetano provođenje svih aktivnosti vezanih uz pružanje zdravstvene zaštite pacijentima.

U okviru ukupnih rashoda i izdataka najveći dio se odnosi na rashode za zaposlenike. Rashodi za bruto plaću i doprinose procijenjeni su temeljem prosječnog broja zaposlenika u prvoj polovici 2024. godine uz naknade troškova zaposlenima koji uključuju naknade za prijevoz, jubilarne nagrade, otpremnine, dar za djecu, naknade za rođenje djeteta, pomoći za bolovanje duže od 90 dana, te ostale pomoći.

U okviru materijalnih rashoda najveći udio sredstava planiran je za lijekove i potrošni medicinski materijal. Nadalje, na ovoj aktivnosti planirana su sredstva za krv i krvne pripravke, živežne namirnice, medicinske plinove, materijal za održavanje čistoće, uredski materijal, ostale razne materijale, utrošenu energiju, ugrađene rezervne dijelove, poštanske izdatke, ostale izdatke, rashode za usluge i sve ostale nespomenute rashode.

Rashodi za premije osiguranja planiraju se unutar aktivnosti A895001 Administracija i upravljanje **na izvoru financiranja 11 Opći prihodi i primici. S**ukladno tome, a nakon isteka sklopljenih ugovora za navedenu namjenu u kolovozu 2026. godine, za ostatak 2026. godine planirali smo 218.877 eura, a za 2027. godinu 525.304 eura.

**Na izvoru financiranja 31** **Vlastiti prihodi** planirano je 337.733 eura u 2025. godini. Najveći dio planiranih sredstva odnosi se na materijalne rashode, a unutar ovog izvora financiranja uvršteno je i 19.258 eura ili 20 % ukupno predviđenih sredstava u 2025. godini za projekt Joint Action on Networks of Expertise on Cancer (JANE-2) usmjerenog na stvaranje sedam EU mreža nove vrste, nazvanih „Mreže stručnosti“ (NoE) u području raka. Sredstva za 2026. i 2027. godinu planirana su u istom iznosu od 332.933 eura, te također uključuju i sredstva koja se odnose na projekt JANE-2.

Planski iznos od 281.492.273 eura za **izvor financiranja 43 Ostali prihodi za posebne namjene** dostavljen je od strane Ministarstva zdravstva, te osim limita uključuje i prihod od participacije, dopunskog osiguranja drugih osiguravajućih kuća te naplate šteta. Planirani iznos namijenili smo utrošiti za slijedeće rashode:

- Rashodi za zaposlene u iznosu od 164.462.374 eura od čega su plaće za redovan rad 126.601.265 eura (3.983 zaposlenih - uključivo zamjene, pripravnike i doktore na specijalizaciji x prosječna mjesečna bruto plaća po zaposlenom 2.649 eura x 12 mjeseci = 31.785,40 eura po zaposlenom), a odnose se prvenstveno na isplatu plaća vezano uz liječenje bolesnika. U razdoblju siječanj-prosinac 2023. godine zbrinuto je 51.869 bolesnika u stacionarnom liječenju gdje su proveli 291.381 dana. Ambulantno, dijagnostički i kroz dnevne bolnice obrađeno je ukupno 1.093.948 bolesnika.

- Materijalni rashodi planirani su u iznosu od 116.432.798 eura. Prema novom Pravilniku o proračunskom računovodstvu i Računskom planu (NN 158//23) rashodi za lijekove i potrošni medicinski materijal umjesto na dosadašnjoj podskupini 322 Rashodi za materijal i energiju planiraju se na podskupini konta 325 Rashodi lijekova i potrošnog medicinskog materijala kod zdravstvenih ustanova, te se na istu i odnosi najveći dio planiranih sredstava unutar skupine materijalnih rashoda (90.695.154 eura).

- Financijski rashodi planirani su u iznosu od 462.101 euro, a najvećim dijelom se odnose na zatezne kamate po sudskim presudama temeljem tužbi djelatnika KBC-a za dodatke na prekovremeni rad.

- Ostali rashodi planirani su u iznosu od 135.000 eura, a planirani iznos se temelji na procijenjenim iznosima na ime naknada šteta zbog propusta u liječenju temeljem sudskih presuda.

Za 2026. godinu projekcija plana za izvor financiranja 43 utvrđena je u iznosu od 307.865.536 eura. Rashodi za zaposlene planirani su u iznosu od 169.289.825 eura, materijalni rashodi u iznosu od 137.978.610 eura, financijski rashodi u iznosu od 462.101 euro, ostali rashodi u iznosu od 135.000 eura.

Planirani iznos za 2027. godinu utvrđen u visini od 334.471.638 eura odnosi se na rashode za zaposlene u iznosu od 174.260.580 eura, materijalne rashode u iznosu od 159.613.957 eura, financijske rashode u iznosu od 462.101 euro, ostale rashode u iznosu od 135.000 eura.

Unutar ove aktivnosti na **izvoru financiranja 51** **Pomoći EU** planirali smo 80 % sredstava za provedbu projekta JANE-2 u iznosu od 159.407 eura, od kojih se 82.370 eura odnosi na sredstva koja ćemo prenijeti KBC Zagreb kao partneru na navedenom projektu. U 2026. godini planirano je 85.294 eura od kojih se 27.457 eura odnosi na prijenos KBC-u Zagreb, a u 2027. godini 57.837 eura od kojih se najveći dio odnosi na plaće te rashode za intelektualne i osobne usluge.

Na **izvoru financiranja 52** **Ostale pomoći** planirano je za 2025. godinu 210.616 eura od kojih se 176.964 eura odnosi na specijalizacije medicinskih sestara i tehničara iz djelatnosti hitne medicine temeljem obavijesti Ministarstva zdravstva, a 33.652 eura na prenesena sredstva od KBC Zagreb za projekt EUNetCCC u kojem je naš KBC partner. U 2026. godini planiran je iznos od 11.218 eura za navedeni projekt.

**Izvor financiranja 61** **Donacije** predviđa se za plansko razdoblje 2025. – 2027. godine iznos od 181.148 eura od čega se na materijalne rashode odnosi 181.048 eura.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Prosječna dužina liječenja akutnih pacijenata | Praćenje dužine liječenja u akutnim bolnicama | Prosječan broj dana | 5,62 | BIS | 5,50 | 5,35 | 5,20 |

**IV Aktivnost A895003 – PROVEDBA PREVENTIVNIH PROGRAMA**

**Zakonske i druge pravne osnove**

Zakon o zdravstvenoj zaštiti; Zakon o suzbijanju zlouporabe droga; Odluka o proračunskom okviru za razdoblje 2025. - 2027.; Nacionalni akcijski plan suzbijanja zlouporabe droga u Republici Hrvatskoj, Ugovor na temelju Odluke o sufinanciranju programa: Rad Centra za ovisnosti o drogama pri KBC Sestre milosrdnice; Nacionalni preventivni program za rano otkrivanje melanoma

**Planirana i izvršena financijska sredstva na razini aktivnosti**

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. | Rebalans I Plana 2024 | Plan 2025. | Plan 2026. | Plan 2027. | Indeks 25/24 |
| A895003 | 77.603,81 | 176.318 | 161.318 | 167.984 | 167.984 | 91,49 |

**Prikaz i obrazloženje izračuna financijskih sredstava**

Klinički bolnički centar Sestre milosrdnice je duži niz godina uključen u Preventivne aktivnosti u okviru provedbe Nacionalnog akcijskog plana suzbijanja zlouporabe droga u Republici Hrvatskoj, a obuhvaća savjetovanje, liječenje, prevenciju/promociju i edukaciju stručnjaka, te evaluaciju rada Centara za mentalno zdravlje, a od kraja 2023. godine uključen je i u Nacionalni preventivni program za rano otkrivanje melanoma koji obuhvaća javnozdravstvene akcije na terenu, uključivo i izvođenje operativnih zahvata. Svrha navedenog programa je edukacija liječnika, građana, te đaka u školama, kao i rano otkrivanje i liječenje zloćudnih kožnih tumora organiziranjem pregleda na terenu, a time i smanjenja stope smrtnosti u Hrvatskoj.

 Za aktivnost suzbijanja zlouporabe droga planiran je iznos od 39.818 eura za 2025. godinu, dok je za 2026. i 2027. godinu planiran iznos od 46.667 eura. Najveći dio sredstava bit će utrošen na lijekove i test trake na droge, a manji dio na intelektualne usluge, te nabavu sitnog inventara za potrebe rada Centra, uredski materijal, usluge tekućeg i investicijskog održavanja, službena putovanja, te za opremanje prostora. U rad Centra uključeno je 5 stručnjaka zaposlenih na Klinici za psihijatriju, a kroz godinu prosječno je obuhvaćeno 750 korisnika.

 Za aktivnost ranog otkrivanja melanoma za sve tri godine planiran je iznos od 121.500 eura. Najveći dio odnosi se na organizaciju javnozdravstvenih akcija u gradovima Republike Hrvatske (službena putovanja), dok je manji dio planiran za organizaciju edukacija dermatoskopije za provoditelje javnozdravstvenih akcija (honorar edukatora), za izradu edukativnih i promotivnih materijala te nastavnog materijala za edukaciju đaka u školama, kao i za nabavu sanitetskog materijala, dezinficijensa, anestetika, kirurških konaca, formalina, antišok terapije i sl. za potrebe izvođenja operativnih zahvata na terenu i za troškove najma dvorana za edukacije.

 U provođenju ove aktivnosti sudjeluju specijalisti dermatolozi iz više zdravstvenih ustanova, a nositelj projekta je Klinički bolnički centar Sestre milosrdnice.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Udio nabavljenih lijekova itest traka u ukupnom broju planiranih lijekova itest traka za nabavu | Pružanje stručne medicinske pomoći registriranim ovisnicima odrogi | % | 71 % | Materijalno knjigovodstvo | 100 | 100 | 100 |

**V Aktivnost T895008 – PODIZANJE ISTRAŽIVAČKOG I INOVACIJSKOG**

 **KAPACITETA - FORMIRANJE BIOBAZE I ANALIZA UZORAKA OČNE**

 **VODICE/SERUMA RAMANOVOM SPEKTROSKOPIJOM I PLINSKOM**

 **KROMATOGRAFIJOM KOD VODEĆIH OČNIH BOLESTI**

**Zakonske i druge pravne osnove**

Nacionalni plan oporavka i otpornosti 2021.-2026. godine; Ugovor o dodjeli bespovratnih sredstava za projekte koji se financiraju iz Mehanizma za oporavak i otpornost NPPO.C3.2.R3-I1.04.0287

**Planirana i izvršena financijska sredstva na razini aktivnosti**

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. | Rebalans I Plana 2024 | Plan 2025. | Plan 2026. | Plan 2027. | Indeks 25/24 |
| T895008 |  |  | 1.170.127 | 487.281 |  |  |

**Prikaz i obrazloženje izračuna financijskih sredstava**

Temeljem Ugovora o dodjeli bespovratnih sredstava za projekte koji se financiraju iz Mehanizma za oporavak i otpornost prema Pozivu na dodjelu bespovratnih sredstava za ciljana znanstvena istraživanja počinje provedba projekta pod nazivom "Formiranje biobaze i analiza uzoraka očne vodice/seruma Ramanovom spektroskopijom i plinskom kromatografijom kod vodećih očnih bolesti".

Cilj projekta je istražiti učinkovitost Ramanove spektroskopije i plinskog kromatografa u detekciji i identifikaciji biomarkera glaukoma, pseudoeksfolijativnog sindroma (PEX sindrom), senilne makularne degeneracije i dijabetičke retinopatije u svrhu ostvarivanja inovacijskih dijagnostičkih mogućnosti za rano prepoznavanje i praćenje navedenih očnih bolesti.

Otkrivanje i implementacija biomarkera će rezultirati uspostavljanjem nove laboratorijske dijagnostičke metode (u budućoj fazi razvoja) za ranu detekciju istraživanih bolesti i pojedinih studija bolesti, koja bi bila financijski pristupačna, široke dostupnosti, minimalno invazivna i vremenski efikasna.

Nadležno tijelo za navedeni projekt je Ministarstvo znanosti, obrazovanja i mladih, provedbeno tijelo je Hrvatska zaklada za znanost, a KBC Sestre milosrdnice je korisnik, dok je partner u projektu Sample Control.

Vrijeme trajanja projekta je od 01.01.2024. godine do 30.06.2026. godine.

Ukupna vrijednost projekta je 1.907.408,77 eura, ukupni prihvatljivi troškovi su 1.657.408,77 eura, a bespovratna sredstva 1.470.688,92 eura.

 Za 2025. godinu **na izvoru financiranja 581 Mehanizam za oporavak i otpornost** planiran je iznos od 1.170.127 eura od čega se 620.843 eura odnosi na sredstva koja ćemo doznačiti partneru u projektu, a ostali dio na medicinsku opremu koju je potrebno nabaviti, na materijalne rashode potrebne za provođenje istraživanja, te rashode za zaposlene koji će sudjelovati u projektu, od kojih će jedan liječnik biti novozaposlen samo za rad na ovom projektu.

 Za 2026. godinu planiran je iznos od 487.281 euro.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj uzetih uzoraka očne vodice/seruma | Prikupljanje uzoraka očne vodice/seruma od pacijenata je bazična aktivnost na kojoj se temelji analiza uzoraka i interpretacija rezultata. Iz toga proizlaze sve ostale aktivnosti projekta | kom | 350 | Popisna lista uzetih uzoraka | 2000 | 650 |  |

 RAVNATELJ KBC SESTRE MILOSRDNICE

 Prof.dr.sc. Davor Vagić, dr.med.